proxectonos/corpus_dominio_legal_administrativo_tmp huggingface dataset:
03/05/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
DH. W15.65729. O Concello de Ames solicita autorización de obras para “protección e consolidación da calzada e o arco da ponte Cabirta no río Sar”

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello de Ames, con enderezo en Praza do Concello, 2 - Bertamiráns, solicita de Augas de Galicia a autorización para a realización dos traballos de protección e consolidación da calzada e arco da Ponte Cabirta, localizada no lugar de Quistiláns, parroquia de Bugallido, con afección ao río Sar. O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.65729. As obras solicitadas descríbense no proxecto básico e de execución denominado “Protección e consolidación da Calzada e Arco da Ponte Cabirta no río Sar”, datado en setembro de 2018. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ames ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 23 de abril de 2019. O xefe do Servizo Territorial Ángel Gómez Rey
24/05/2019 | Administración LocalMunicipal
Cee
Aprobación provisional de padróns fiscais de taxas municipais

Téndose aprobado provisionalmente, mediante resolución da Alcaldía, os padróns fiscais da taxa pola prestación do servizo de recollida do Lixo, Mantemento do Cemiterio Municipal e Vados, correspondentes ao exercicio de 2019, sométense a exposición pública os padróns fiscais referidos polo prazo dun mes, para os efectos da súa consulta e presentación de reclamacións polas persoas interesadas. CEE a 20 de maio do 2019 O ALCALDE Ramón R. Vigo Sambade
24/05/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
DH. A15.44785. Concesión dun caudal de auga a M.ª Ángeles Pais Pais, no concello de Negreira (A Coruña)

ANUNCIO De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 1 de maio de 2019 e como resultado do expediente incoado ó efecto, outorgóuselle a M.ª Ángeles Pais Pais unha concesión de 54,57 m 3 anuais de auga que procede dun manancial situado no lugar de Zas, na parroquia de Zas (San Mamede), no concello de Negreira (A Coruña), con destino rega. Número Expte.: DH. A15.44785 Santiago de Compostela, 20 de maio de 2019. O xefe do Servizo de Tramitación Técnico-Administrativa do Dominio Público Hidráulico Tomas Alexander Tera Tocado
24/05/2019 | Administración LocalMunicipal
Corcubión
Exposición pública da conta xeral do exercicio 2018

A Comisión Especial de Contas, en sesión celebrada o 20 de maio, ditaminou a Conta Xeral do Concello de Corcubión correspondente o exercicio económico 2018. O que se fai público, de conformidade co disposto no artigo 212.3 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de Marzo, advertíndose que o prazo de quince días mais oito días hábiles, para a presentación de reclamacións, reparos ou observacións empezará a contar dende o día seguinte ao de publicación do presente anuncio no Boletín Oficial da Provincia. Durante o antedito prazo poderá examinarse o expediente en horario de nove a dúas, de luns a venres na Intervención do Concello. Corcubión, 21 de maio do 2019 O Alcalde Manuel Insua Insua
24/05/2019 | Administración LocalMunicipal
Lousame
Publicación de anuncio de aprobación definitiva da MC 18/19

Aprobación definitiva da MC 18/2019 De conformidade cos artigos 169 e 177.2 do Real Decreto Lexislativo 2/2004 de 5 de marzo polo que se aproba o Texto Refundido da Lei reguladora das Facendas Locais, considérase definitivamente aprobado o expediente de modificación de créditos 18/2019 mediante a modalidade de crédito extraordinario, por un importe de 44.869,42 €. O dito expediente foi aprobado inicialmente polo Pleno, na sesión do 26.04.2019, e publicado o anuncio de exposición pública no Boletín Oficial da Provincia da Coruña núm.81 do 30.04.2019. Finalizado o prazo de quince días hábiles, non se presentou ningún tipo de reclamación. O resumo dos créditos do orzamento de gastos e ingresos do Concello para 2019, resumido por capítulos, coas modificacións introducidas polo presente expediente, é o seguinte: ESTADO DE GASTOS ESTADO DE INGRESOS Segundo o disposto no artigo 171.1 do Real Decreto Lexislativo 2/2004, poderase interpoñer directamente contra este acordo recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses a contar dende a data seguinte á publicación deste anuncio. Sen prexuízo disto e consonte o establecido no artigo 171.3 do Real decreto lexislativo 2/2004, do 5 de marzo, a interposición do dito recurso non suspenderá por si soa a efectividade do acto ou acordo impugnado. Lousame, a 23 de maio de 2019. A alcaldesa, M.ª Teresa Villaverde Pais
24/05/2019 | Administración LocalMunicipal
Rianxo
Secretaría
Aprobación definitiva do suplemento de crédito 1/2019

Aprobación definitiva do suplemento de crédito 1/2019 O expediente de suplemento de crédito 1/2019 aprobouse inicialmente o 04/01/2019 e estivo en fase de exposición pública desde o 02/04/2019 ata o 05/05/2019. Non consta que se presentase ningunha alegación, polo que o acordo inicial pasa a ser definitivo. De acordo cos artigos 177.2 e 169.1 do texto refundido da Lei das facendas locais, considerase definitivamente aprobada a modificación do orzamento, suplemento de crédito 1/2019. Dita modificación faise pública como anexo deste anuncio. ESTADO DE INGRESOS ESTADO DE GASTOS Contra este acto, que pon fin á vía administrativa, poderase interpoñer, de conformidade co artigo 171.1 do Real Decreto Lexislativo 2/2004, do 5 de marzo, directamente un recurso contencioso-administrativo no prazo de dous meses, contados desde o seguinte ao da publicación do presente acordo, de acordo co artigo 46.1 da Lei 29/1998, do 13 de xullo, da Xurisdición Contencioso Administrativa. Todo elo sen prexuízo de que poida interpoñer calquera outro que estime oportuno en defensa do seu interese. Rianxo, 20 de maio de 2019. O alcalde, Adolfo Muíños Sánchez
24/05/2019 | Administración LocalConsorcios
Consorcio As Mariñas
Lista provisonal de admitidos e excluídos ao proceso de selección para a formación dunha bolsa de traballo para realizar contratacións laborais temporais do posto de preparador/a laboral do PCSS Consorcio As Mariñas

ASUNTO: LISTA PROVISONAL DE ADMITIDOS E EXCLUÍDOS AO PROCESO DE SELECCIÓN PARA A FORMACIÓN DUNHA BOLSA DE TRABALLO PARA REALIZAR CONTRATACIÓNS LABORAIS TEMPORAIS DO POSTO DE PREPARADOR/A LABORAL DO PLAN COORDINADOR DE SERVIZOS SOCIAIS MEDIANTE O SISTEMA DE CONCURSO-OPOSICIÓN EXPEDIENTE: 2019/E002/000001 Rematado o prazo de presentación de solicitudes para participar nas probas selectivas convocadas no BOP n.º 35 de 19 de febreiro de 2019, para a formación dunha bolsa de traballo para realizar contratacións laborais temporais do posto de preparador/a laboral do Plan Coordinador de Servizos Sociais mediante o sistema de concurso-oposición e tendo en conta as bases da convocatoria, que foron aprobadas por Resolución da Presidencia de data 8 de febreiro de 2019, RESOLVO: PRIMEIRO.–Aprobar a lista provisional de admitidos e excluídos ás ditas probas selectivas que de seguido se relacionan e dispor a súa publicación no Boletín Oficial da Provincia, no taboleiro de anuncios e na páxina web do Consorcio As Mariñas. SEGUNDO.–Ao non existir causa de exclusión en ningunha das persoas aspirantes, elevar a LISTA DEFINITIVA de admitidas/os e excluidas/os. TERCEIRO.–Sinalar a celebración do primeiro exercicio da primeira fase “Oposición” o día 18 de xuño de 2019, ás 10.00, horas no Salón Azul do Edificio Liceo de Betanzos (Praza de Galicia, 1). CUARTO.–Designar a composición do Tribunal que estará integrado por: Presidente/a: Francisco Javier Ulloa Arias, interventor do Consorcio As Mariñas. Suplente: Cristina Varela García, secretaria interventora Concello de Xermade. Vogal: Teresa Guerra Fernández, educadora familiar do Concello de Oleiros. Suplente: Amparo Iglesias Puente, traballadora social do Concello de Bergondo. Vogal: M.ª José Santiago Pérez, técnica de inserción laboral do Concello de Culleredo. Suplente: Iosu López Agra, pedagogo do Concello de Culleredo. Vogal: Ana M.ª Monje Barcia, coordinadora de servizos sociais do Concello de Cambre. Suplente: Marco Ruben Viscarret Carrier, educadora social do Concello de Cambre. Secretario/a: Adrián J. Márquez Caramés, secretario do Consorcio As Mariñas. Suplente: Gema Vázquez López, interventora do Concello de Abegondo. En Bergondo, 20 de maio de 2019. O Presidente O secretario José Antonio Santiso Miramontes Adrián J. Márquez Caramés
24/05/2019 | Administración LocalMunicipal
Rianxo
Tesourería - Recadación
Padróns do servizo de axuda no fogar do mes de abril de 2019 de prestación básica e dependencia

Padróns do servizo de axuda no fogar do mes de ABRIL de 2019 de prestación básica e dependencia Anuncio de cobranza do padrón do mes de ABRIL de 2019 do SAF a través do programa básico e da Lei da dependencia. Anuncio de cobranza A Xunta de Goberno Local do 13/05/2019 aprobou os padróns fiscais correspondentes ao mes de ABRIL do exercicio 2019 do Servizo de Axuda no Fogar, a través da prestación básica e da Lei da dependencia. Exposición Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do desposto no artigo 102.3 da Lei 58/2003, xeral tributaria, e artigo 24 do RXR. Recursos Contra a referida liquidación poderá Vde. Interpoñer o recurso de reposición ante a propia Alcaldía no prazo de un mes, contado a partir do día seguinte ó da notificación da presente, ó que se refire o art.108 da Lei 7/1985, do 2 de abril, Reguladora das Bases de Réxime Local, tal como preceptúa o artigo 14 da lei 39/1988, do 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e ejercer as accións que procedan ante a xurisdición competente. Período de cobro Dous meses, contados a partir do seguinte ao da finalización da exposición pública. Unha vez transcorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constrinximento. Carga de recibos domiciliados Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumprimento do disposto no artigo 102 da Lei 58/2003, de 17 de decembro, Xeral tributaria. Rianxo, 21 de MAIO de 2019. O alcalde Asdo.: Adolfo F. Muíños Sánchez
24/05/2019 | Administración LocalMunicipal
Santiago de Compostela
Servizo de Contratación
Concesión de uso privativo do dominio público municipal para a explotación da cafetería sita no parque da Granxa do Xesto

ANUNCIO DE LICITACIÓN DO CONCELLO DE SANTIAGO DE COMPOSTELA OBXECTO DO CONTRATO: Concesión de uso privativo do dominio público municipal para a explotación da cafetería sita no parque da Granxa do Xesto. REFERENCIA DO EXPEDIENTE: CON/12/2019. TIPO DE LICITACIÓN: O canon anual que deberá abonar o concesionario será o que conste na oferta que resulte adxudicataria, correspondendo o tipo mínimo anual da licitación á cantidade de 4.964,40 euros, que ten carácter de taxa e, polo tanto, non está suxeita a IVE. A contía fixada como tipo mínimo anual da licitación haberá ser mellorada mediante o seu incremento á alza na oferta presentada á licitación, sen que en ningún caso acéptense polo órgano de contratación ofertas que non superen o tipo mínimo anual. PRAZO DE EXECUCIÓN: Establécese un prazo de execución de tres anos (3), prorrogable por períodos dun ano ata un máximo de cinco anos (5). ADXUDICACIÓN: procedemento aberto. PROPOSICIÓNS: Os licitadores poderán presentar proposicións no Rexistro Xeral do Concello de Santiago de Compostela (r/ Presidente Salvador Allende n.º 4, CP 15705 Santiago), entre as 9.00 e as 14.00 horas, dentro do prazo de 30 días hábiles, a contar desde o día seguinte á data de publicación deste anuncio no Boletín Oficial da Provincia da Coruña. CLASIFICACIÓN DO CONTRATISTA: non se esixe. DOCUMENTACIÓN/INFORMACIÓN: Perfil municipal de contratante: www.santiagodecompostela. gal. Plataforma de Contratación do Estado https://contrataciondelestado.es/wps/portal/plataformaCRITERIOS DE ADXUDICACIÓN: son os sinalados no artigo cláusula 11 do prego de cláusulas administrativas. “CLÁUSULA 11ª.-CRITERIOS DE ADXUDICACIÓN E A SÚA AVALIACIÓN. Establécese como único criterio de adxudicación da concesión o da mellor oferta económica do canon anual, valorándose como mellor oferta a que propoña unha maior mellora á alza sobre o tipo mínimo de licitación.” GARANTÍA DEFINITIVA: por valor de 2.000 euros. APERTURA DE PLICAS: As datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (R/ Presidente Salvador Allende n.º 6-8), anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: O gasto derivado das publicacións desta licitación será por conta do adxudicatario. O CONCELLEIRO DELEGADODE ECONOMÍA, FACENDA E ADMINISTRACIÓN EN FUNCIÓNS Asdo.: Xan Duro Fernández (P. D. Decreto Alcaldía 02/05/2019)
24/05/2019 | Administración LocalMunicipal
A Pobra do Caramiñal
Licitación para ao outorgamento da autorización para a colocación dunha barra para a venda de bebidas na rúa durante a celebración do festival denominado “Entrebateas” na súa edición do ano 2019

Visto que en data 20/05/2019 foi aprobado o prego de clausulas administrativas particulares que vai rexer a licitación para ao outorgamento da autorización para a colocación dunha barra para a venda de bebidas na rúa durante a celebración do festival denominado “Entrebateas” na súa edición do ano 2019, e ao abeiro do recollido no artigo 87 do Real Decreto 1372/1986, do 13 de xuño, polo que se aproba o regulamento de bens das entidades locais, pola presente ábrese, polo prazo de 20 días, un período de exposición pública aos efectos de que os interesados poidan consultar o expediente e formular alegacións. En A Pobra do Caramiñal, a 21 de mayo de 2019 O Alcalde Asdo. José Luis Piñeiro García
24/05/2019 | Administración LocalMunicipal
Melide
Nomeamento de funcionaria interina

Por Decreto da Alcaldía nº 328/2019 de data 16 de maio de 2019 acordouse nomear funcionaria interina para cubrir a praza como funcionaria interina dentro do suposto que regula o artigo 10.1. d) do TREBEP aprobado por Real Decreto Lexislativo 5/2015, de 30 de outubro, Escala de Administración Xeral, Subescala Administrativa, Grupo C, Subgrupo C1, Nivel de complemento de destino: 22 a SORAYA VASILE PETRU LORENA ANDREEA MAIZCURRENA DEL CUBO con D. N. I. nº ***0359**, debendo tomar posesión no prazo de 5 días naturais, a contar do seguinte ao que lle fora notificado o nomeamento. Melide, 20 de maio de 2019 A alcaldesa Dalia García Couso
24/05/2019 | Administración LocalMunicipal
Vimianzo
Anuncio de exposición o público da conta xeral do exercicio 2018

A Comisión Especial de Contas, na súa sesión do día 20 de maio de 2019, dictaminou a conta xeral do Concello de Vimianzo correspondente o exercicio económico 2018. O que se anuncia ao público, de conformidade co disposto no artigo 212.3 do texto refundido da Lei reguladora das facendas locais, aprobado por Real decreto lexislativo 2/2004, do 5 de marzo, advertíndose que o prazo de quince días máis oito días hábiles, para a presentación de reclamacións, reparos ou observacións empezará a contar dende o día seguinte ao de publicación do presente anuncio no Boletín Oficial da Provincia. Vimianzo, 20 de maio de 2019. O alcalde Manuel Antelo Pazos
24/05/2019 | Administración LocalMunicipal
Ribeira
Edicto do padrón e lista cobratoria da taxa pola venta ambulante do 1.º trimestre de 2019

EDICTO Por Decreto de Alcaldía, de data de hoxe aprobáronse as liquidacións correspondentes a: – Padrón e lista cobratoria da taxa pola venta ambulante do 1.º trimestre de 2019. Conforme o disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, do 5 de marzo, polo que se aproba o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 23 de maio de 2019 ao 5 de agosto de 2019, ámbolos dous inclusive. Lugar de ingreso: en calquera das entidades bancarias colaboradoras do Concello, a través de domiciliación bancaria, ou ben empregando os instrumentos de ingreso (recibos), que se farán chegar aos contribuíntes. No caso dos recibos non domiciliados, o pagamento deberá ser efectuado en día hábil, no horario de caixa establecido polas entidades colaboradoras referidas para o pagamento dos recibos non domiciliados. No caso dos recibos domiciliados, os recibos serán cargados dentro dos cinco primeiros días do período voluntario de cobranza. Os contribuíntes que non tivesen recibido ou tiveran extraviado o instrumento de ingreso deberán solicitar un duplicado nas dependencias do Concello, e efectuar o pagamento nas entidades bancarias. A non recepción non exonera da obriga do pagamento, e non impide a utilización da vía de constrinximento. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira, a vinteún de maio de 2019. O alcalde, Manuel Ruiz Rivas
24/05/2019 | Administración LocalMunicipal
Rianxo
Tesourería - Recadación
Aprobación do padrón da taxa de suministro de auga potable, canon de saneamento da Xunta de Galicia, do padrón da taxa de saneamento de augas residuais. Período impositivo primeiro trimestre de 2019

EDICTO Aprobación do padrón da taxa de suministro de auga potable, canon de saneamento da Xunta de Galicia, do padrón da taxa de saneamento de augas residuais. Período impositivo primeiro trimestre de 2019 En sesión celebrada o 13 de maio de 2019, a Xunta de Goberno Local, adoptou o seguinte acordo: Primeiro. –Aproba-lo padrón da taxa de saneamento de augas residuais, o padrón da taxa polo abastecemento de auga potable, canon da auga, creado a través da Lei 9/2010, do 4 de novembro, de Augas de Galicia, correspondente ao 1.º trimestre de 2019 da cordo co seguinte detalle: Segundo. –Expoñer ao público todos os datos incorporados ao padrón durante o prazo de 15 días, contados a partires do día seguinte á publicación do anuncio no Boletín oficial da Provincia. Esta exposición servirá de notificación colectiva, nos termos previstos no artigo 102.3 da Lei 58/2003, do 17 de decembro, da Lei Xeral Tributaria. Terceiro. –Contra as liquidacións incorporadas ao padrón tódolos interesados poderán interpor recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o TR da Lei reguladora das facendas Locais, no prazo dun mes dende o día seguinte ao remate da exposición pública do padrón A interposición dun recurso non suspenderá a eficacia das liquidacións correspondentes, agás que a suspensión sexa solicitada con aportación de garantía, nos termos establecidos no apartado i) do precepto mencionado. O recurso entenderase desestimado se non se resolve no prazo dun mes dende a súa interposición. Contra a desestimación do recurso poderase interpoñer recurso contencioso administrativo ante o Xulgado Contencioso-Administrativo no prazo de dous meses, ou, en caso de desestimación presunta, no prazo de seis meses, como establece o artigo 46.1 da Lei 29/98, do 13 de xullo, reguladora da xurisdicción contencioso administrativa. Tamén se poderá interpor calquera recurso que se estime conveniente. Cuarto. –O prazo de cobro en período voluntario será de sesenta días dende a publicación do anuncio de aprobación no Boletín Oficial da Provincia. Advírtese que transcurrido o prazo de ingreso, os recibos non pagados esixiranse polo procedemento de constrinximento, coas recargas, xuros e, no seu caso, custas que se poduzan, ao abeiro do artigo 161 da Lei Xeral tributaria e 69 e seguintes do Regulamento Xeral de Recadación. No relativo ao canon da auga, as débedas serán esixidas directamente pola Consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante o órgano económico administrativo da comunidade autónoma de Galicia no prazo dun mes dende a súa publicación no BOP. Rianxo, 21 de maio de 2019. O alcalde Asdo.: Adolfo F. Muíños Sánchez
23/05/2019 | Administración LocalMunicipal
Santiago de Compostela
Servizos Económicos - Oficina Orzamentaria
Anuncio de aprobación definitiva de expediente de crédito extraordinario 2019-crext-04 por importe de 206.976,23 euros e suplemento de crédito 2019-suple-02 por importe de 503.764,06 euros

O Pleno da Corporación municipal, en sesión ordinaria celebrada o día 10 de abril de 2019 aprobou inicialmente o expediente de modificación orzamentaria por crédito extraordinario 2019-CREXT-04 e de suplemento de crédito 2019-SUPLE-02 dentro do vixente Orzamento municipal do ano 2018 prorrogado ao exercicio 2019. En cumprimento do disposto no artigo 177.2 en relación co 169.1 do texto refundido da Lei Reguladora de Facendas Locais, expúxose ao público durante un prazo de quince días hábiles nos Servizos Económicos do Concello, na rúa Galeras nº 5, aos efectos de que se presentasen as reclamacións que estimaran pertinentes. Transcorrido o prazo de exposición pública sen que se produciran reclamacións, enténdese aprobado definitivamente, polo que faixe público o resumo por capítulos do citado orzamento, unha vez incorporadas as modificacións, de acordo co artigo 177.2 en relación co artigo 169.1 do texto refundido da Lei Reguladora de Facendas Locais, aprobado polo RDL 2/2004 do 5 de marzo: O que se fai público para xeral coñecemento. Santiago de Compostela, 16 de maio de 2019 O CONCELLEIRO DELEGADO SUBSTITUTO DE ECONOMÍA e FACENDA (decreto de Alcaldía de 2 de maio de 2019) Xan Xesús Duro Fernández
23/05/2019 | Administración LocalMunicipal
Paderne
Convocatoria de catro peóns de limpeza de praias

ANUNCIO CONVOCATORIA SELECCIÓN DE CATRO PEÓNS LIMPEZA DE PRAIAS Por Decreto n.º 122/2019, do 16 de maio de 2019, o alcalde-presidente do Concello de Paderne resolveu convocar procedemento público para a contratación laboral temporal de catro peóns para o servizo de limpeza de praias un período de dous meses e sete días e aprobar as bases para a realización do correspondente concurso-oposición. As bases están a disposición dos/as interesados/as no taboleiro de edictos da Casa Consistorial e taboleiro de anuncios da sede electrónica do Concello https://sede.concellodepaderne.es/gl/. O prazo de presentación de instancias será de 5 días hábiles, contados a partir do día seguinte á data de publicación do presente anuncio no BOP. Paderne, 20 de maio de 2019. O alcalde-presidente César Longo Queijo
23/05/2019 | Administración LocalMunicipal
Carballo
Aprobación inicial da Ordenanza Fiscal Xeral de Xestión, Inspección e Recadación dos tributos do Concello de Carballo

O Pleno da Corporación, na sesión ordinaria do luns, 29 de abril de 2019 adoptou, entre outros, o seguinte acordo: Primeiro.- Aprobar inicialmente a Ordenanza Xeral de Xestión, Inspección e Recadación dos tributos do Concello de Carballo, consonte á redacción que consta no Anexo I desta proposta. Segundo.- Proceder á exposición pública do acordo de aprobación inicial da devandita Ordenanza durante un prazo de 30 días hábiles, a contar desde a inserción do anuncio da súa aprobación inicial no Boletín Oficial da Provincia, para a interposición de alegacións. De non se teren presentado alegacións, a modificación da Ordenanza considerarase tacitamente aprobada, sen necesidade de novo acordo plenario, e entrará en vigor, unha vez publicado o anuncio de aprobación definitiva da mesma, xunto co texto íntegro da Ordenanza, ao día seguinte ao da publicación do anuncio de aprobación definitiva no B. O. P. O expediente estará a disposición dos intersados durante o período de exposición pública nas dependencias do Concello, e, ao tempo, o texto da ordenación proposta poderase consultar na web corporativa do concello www.carballo. gal., na sección de Avisos de Carballo ao día. Carballo, 16 de maio do 2019. O ALCALDE, Asdo: Evencio Ferrero Rodríguez
23/05/2019 | Administración LocalMunicipal
Ordes
Corrección de erro no anuncio publicado no BOP n.º 94, de data 21.5.2019: publicidade de bases e convocatoria de selección de persoal laboral temporal de socorristas da piscina municipal descuberta “O Muíño”

Advertido un erro no anuncio publicado no BOP n.º 94, de data 21/05/2019: publicidade de bases e convocatoria de selección de persoal laboral temporal de socorristas da piscina municipal descuberta “O Muíño” A base reguladora da ADMISIÓN DOS ASPIRANTES quedará regulada da forma seguinte: “Ata o día 30 de maio de 2019, os aspirantes que desexen participar nesta convocatoria presentarán unha solicitude no Rexistro Xeneral do Concello, de 9.00 a 14.00 horas (de luns a venres) ou en calquera das formas previstas no art.16.4 da Lei 39/2015, do 1 de outubro. Tamén poderán presentarse a través da sé electrónica do Concello (https://sede.concellodeordes.com/gl/). Axustaranse ao modelo contido no Anexo I das presentes Bases, deberá ir acompañada dos documentos seguintes. – Fotocopia do DNI ou documento que o substitúa. – Copia compulsada da formación mínima esixida. – Copia compulsada inscrición no Rexistro Profesional de Socorristas Acuáticos de Galicia. – Copia compulsada do certificado de coñecemento de lingua galega. – Certificado médico. Datas: – 03/06/2019, publicación da lista provisional de aspirantes admitidos e excluídos, con indicación, si é o caso, das causas de exclusión. – 05/06/2019 (data límite), presentación das alegacións e documentos que se estimen pertinentes. – 06/06/2019, publicación da lista definitiva de aspirantes admitidos e excluídos. As resolucións aprobando as listas provisional e definitiva publicaranse no taboleiro de anuncios e web municipal do Concello”. Ordes, 21 de maio de 2019. O alcalde-presidente José Luis Martínez Sanjurjo
23/05/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
DH. A15.54230 Concesión dun caudal de auga a José Luís Ares Pérez, no concello de Sobrado dos Monxes (A Coruña)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 1 de maio de 2019 e como resultado do expediente incoado ó efecto, outorgóuselle a José Luís Ares Pérez unha concesión de 1478 m3 anuais de auga que procede dun pozo situado no lugar de Martín, na parroquia da Ciadella (Santa María), no concello de Sobrado dos Monxes (A Coruña), con destino a uso gandeiro. Número Expte.: DH. A15.54320 Santiago de Compostela, 20 de maio de 2019 O xefe do Servizo de Tramitación Técnico-Administrativa do Dominio Público Hidráulico Rose Violante Ruperti Apolonio
23/05/2019 | Administración LocalMunicipal
A Laracha
Aprobación da lista definitiva de selección de animador/a cultural

APROBACIÓN LISTA DEFINITIVA SELECCIÓN DE UN/HA ANIMADOR/A CULTURAL O día 15 de febreiro de 2019 foron publicadas no BOP as Bases correxidas para a selección de un animador cultural de novo ingreso, persoal laboral fixo según oferta de emprego público de 2016 publicada no BOP o 27.10.2016 do Concello da Laracha, concedéndose un prazo para a presentación de solicitudes de participación no proceso selectivo de vinte días hábiles a partir do seguinte ao de publicación do anuncio no BOE. Rematado o prazo de presentación de instancias e á vista das presentadas polos aspirantes, resolvín publicar a lista provisional de aspirantes admitidos e excluidos e darlle un plazo de dez días para alegacións, sendo publicada no BOP o día 3 de maio de 2019 e na web municipal. Rematado o prazo de alegacións, RESOLVO: PRIMEIRO.–Aprobar, de acordo coa base terceira e sexta das de selección, a seguinte lista definitiva de admitidos e excluídos: ADMITIDOS: EXCLUÍDOS: SEGUNDO.–Expoñer esta resolución no taboleiro de edictos, na sede electrónica na páxina web do Concello e no BOP TERCEIRO.–De conformidade co establecido na base 4 da convocatoria, nomear ao tribunal cualificador, que levará a cabo todo o proceso selectivo: Presidente: Cristina Castro Fuentes Secretario: Manuel Martínez Varela Vogais: Elvira Teresa Wiik Sainero Ruth Margarita Sanchez Valverde Etxart Corral Os membros do Tribunal percibirán as retribucións de asistencia conforme o RD 462/2002. CUARTO.–Conforme o establecido nas bases da convocatoria os opositores terán que acudir á celebración do examen primeiro eliminatorio tipo test o VENRES 31 de MAIO de 2019 ás 10.00 da mañá no centro sociocultural de Paiosaco. Os aspirantes deberán acudir provistos de DNI e bolígrafo azul. QUINTO–O Tribunal cualificador reunirase o venres 31 de maio de 2019 ás 9.00 horas da mañá na Casa Consistorial aos efectos de formación da proba eliminatoria. A Laracha, 21 de maio de 2019. O alcalde José Manuel López Varela
23/05/2019 | Administración LocalMunicipal
Boimorto
Padrón fiscal S. A. F. abril 2019

Por Decreto de Alcaldía n.º 227/2019 de data 15/05/2019, acordou aprobar os padróns fiscais do mes de abril de 2019 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia, por importes respectivos de 2.244,53 € e 452,00 €. Os devanditos padróns expóñense ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 20 de maio de 2019 A alcaldesa Asdo.- María Jesús Novo Gómez
23/05/2019 | Administración LocalMunicipal
Irixoa
Desafectación tramo camiño público en Cabana (Verís) e venda

DESAFECTACIÓN PARCIAL E VENDA TRAMO DE CAMIÑO PÚBLICO EN CABANA (VERÍS) Por acordo da Xunta de Goberno Local do 16-5-2019 aprobouse inicialmente a desafectación ao uso público do ben de dominio público que seguidamente se cita: – Tramo de camiño público inutilizado de 70 m de lonxitude aproximada, na parcela catastral 15040A011090050000PE do polígono 11 de Irixoa. O obxecto da desafectación é vender dita porción, como parcela non utilizable, para a incorporación aos terreos colindantes. Exponse tal desafectación e permuta ao público polo prazo de 1 mes, segundo o disposto no art.8 do Regulamento de Bens das Entidades Locais (R. D. 1372/1986, do 13 de xuño); durante tal prazo os veciños, usuarios e calquera afectado poderán presentar por escrito as súas alegacións, que serán resoltas polo acordo definitivo plenario. Irixoa, 16 de maio de 2019. O alcalde Antonio Deibe Sanmartín
23/05/2019 | Administración LocalMunicipal
Bergondo
Secretaría
Aprobación inicial da modificación do regulamento de funcionamento e organización da EIM de Bergondo

O Pleno do Concello de Bergondo, en sesión extraordinaria celebrada o día 16 de maio de 2019, aprobou inicialmente a modificación do Regulamento de funcionamento e organización da Escola Infantil Municipal do Concello de Bergondo. Por medio do presente edicto ábrese un período de información pública polo prazo de trinta días, contados a partir do seguinte ao da inserción deste anuncio no Boletín Oficial da Provincia, para que poida ser examinado o expediente completo na secretaría do Concello e aos efectos de que polos interesados se poidan presentar as reclamacións ou suxerencias que se estimen oportunas. Expoñerase tamén na páxina web municipal www.bergondo. gal e no Taboleiro de anuncios da sede electrónica municipal https://sede.bergondo. gal/opencms/gl/informacion/tablon/ o texto íntegro da modificación do Regulamneto. De conformidade co disposto no artigo 49. c) da Lei 7/1985, de 2 de abril, reguladora das bases do réxime local, o acordo plenario inicial entenderase definitivo no caso de que non se presente ningunha reclamación, procedéndose á publicación íntegra do Regulamento á que fai referencia o artigo 70.2 da Lei 7/1985, de 2 de abril. Bergondo, 16 de maio de 2019 A alcaldesa Alejandra Pérez Máquez
23/05/2019 | Administración LocalMunicipal
Bergondo
Secretaría
Aprobación inicial da modificación terceira da Ordenanza reguladora da administración electrónica municipal

O Pleno do Concello de Bergondo, en sesión extraordinaria celebrada o día 16 de maio de 2019, aprobou inicialmente a modificación terceira da Ordenanza reguladora da administración electrónica municipal. Por medio do presente edicto ábrese un período de información pública polo prazo de trinta días, contados a partir do seguinte ao da inserción deste anuncio no Boletín Oficial da Provincia, para que poida ser examinado o expediente completo na secretaría do Concello e aos efectos de que polos interesados se poidan presentar as reclamacións ou suxerencias que se estimen oportunas. Expoñerase tamén na páxina web municipal www.bergondo. gal e no Taboleiro de anuncios da sede electrónica municipal https://sede.bergondo. gal/opencms/gl/informacion/tablon/ o texto íntegro da modificación da Ordenanza. De conformidade co disposto no artigo 49. c) da Lei 7/1985, de 2 de abril, reguladora das bases do réxime local, o acordo plenario inicial entenderase definitivo no caso de que non se presente ningunha reclamación, procedéndose á publicación íntegra da Ordenanza á que fai referencia o artigo 70.2 da Lei 7/1985, de 2 de abril. Bergondo, 16 de maio de 2019 A alcaldesa Alejandra Pérez Máquez
23/05/2019 | Administración LocalMunicipal
Irixoa
Conta xeral 2018

Formulada e rendida a conta xeral relativa ao exercicio económico de 2018, integrada polas contas e estados que se establecen no art.209 do Real Decreto Lexislativo 2/2004, do 5 de marzo (Texto Refundido da Lei reguladora das Facendas Locais), así como na demais normativa concordante, foi informada favorablemente pola Comisión Especial de Contas en sesión de 16-5-2019; de acordo con dita normativa o expediente exponse ao público na Secretaría deste concello durante o prazo de quince (15) días hábiles. Durante dito prazo os interesados poderán examinar dita conta, completada coa documentación contable que a xustifica; para a presentación das alegacións ou reclamacións, que se formularán por escrito, establécese o prazo de exposición pública e ademais os 8 días hábiles seguintes. O que se publica aos efectos establecidos no art.212 da citada norma. Irixoa, 20 de maio de 2019 O ALCALDE Antonio Deibe Sanmartín
21/05/2019 | Administración LocalMunicipal
Brión
Aprobación de padróns do prezo público polos servizos de axuda no fogar básica e dependencia do mes de abril de 2019

Mediante resolución da Alcaldía de data 14 de maio de 2019 aprobouse o padrón do servizo de axuda no fogar básica e dependencia do mes de abril. De acordo co disposto no artigo 102.3 da Lei 58/2003, do 17 de decembro, xeral tributaria, notifícanse colectivamente os recibos derivados destes padróns e expóñense ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, do 5 de marzo, polo que se aproba o texto refundido da Lei das facendas locais, contra o acordo de aprobación dos padróns e das súas liquidacións poderase interpor recurso de reposición no prazo dun mes, a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 29/98, do 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 16 de maio de 2019 ao 16 de xullo de 2019. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 14 de maio de 2019. O alcalde José Luis García García
21/05/2019 | Administración LocalMunicipal
Mugardos
Cambio de uso dotacional no baño en parcela de equipamento deportivo e espazos libres por equipamento residencial público

O Pleno do Concello, en sesión ordinaria celebrada o día 30 de abril de 2019, adoptou, entre outros, o seguinte acordo ao abeiro do disposto no artigo 42.5 da Lei 2/2016, do 10 de febreiro, do solo de Galicia: Prestar aprobación ao “Documento para cambio de uso dotacional en parcela de equipamento deportivo e espazos libres por equipamento residencial público”, de data marzo 2019, redactado polo arquitecto D. Marouan Desai Etchart e, en consecuencia, suprimir a adscrición para equipamento deportivo da parcela de referencia catastral: 9416601NJ5191N0001MW, sita no lugar de O Baño, cualificada como Solo Urbano, autorizándose, polo tanto, o uso de equipamento residencial nunha das súas partes que representa unha superficie de 3.514,50 m 2, mantendo en todo caso a titularidade pública. Contra este acordo poderase interpoñer directamente recurso contencioso-administrativo ante o Tribunal Superior de Xustiza de Galicia no prazo de dous (2) meses, contados a partir do día seguinte ao da publicación deste anuncio. O que se fai público para xeral coñecemento. Mugardos, 15 de maio de 2019 A Alcaldesa, Asdo) María Pilar Díaz Otero
21/05/2019 | Administración LocalMunicipal
Curtis
Anuncio de aprobación inicial da rectificación do Inventario de Bens e Dereitos do Concello de Curtis.

O Pleno da Corporación, en sesión ordinaria celebrada o 30 de abril de 2019, e de conformidade co previsto no artigo 33 do Real Decreto 1372/1986, do 13 de xuño, que aproba o Regulamento de Bens das Entidades Locais acordou aprobar inicialmente a rectificación anual do Inventario municipal de Bens e Dereitos. Ábrese un período de información pública por un prazo de 20 días hábiles aos efectos previstos no artigo 83 da Lei 39/2015, de 1 de outubro, do Procedemento Administrativo Común das Administracións Públicas común para que se poidan presentar alegacións. No caso de non presentarse aquelas, o acordo inicialmente adoptado elevarase automaticamente a definitivo. Curtis, 2 de maio de 2019. O alcalde Asdo.- Javier Fco. Caínzos Vázquez
21/05/2019 | Administración LocalMunicipal
Mazaricos
Modificación do enderezo electrónico da sede electrónica municipal

Mediante este anuncio faise público que por decreto n.º 130/2019, do 13 de maio, acordouse o seguinte: “Asunto: modificación do enderezo electrónico da sede electrónica municipal DECRETO DA ALCALDÍA O Pleno do Concello, con data 26 de xullo de 2012, acordou a creación da sede electrónica do Concello de Mazaricos, de titularidade municipal, cuxo enderezo electrónico de referencia sería: sede. mazaricos. net O próximo 9 de xuño caducan os certificados de sede e selo da sede electrónica do Concello de Mazaricos. Considerando que o enderezo electrónico (URL) de referencia da páxina web municipal (www.mazaricos.net) foi modificado para incorporar o nome do Concello e o dominio. gal (www.mazaricos. gal), debe existir unha correspondencia co enderezo electrónico da sede electrónica. Así, no uso das atribucións que me outorga a lexislación do réxime local Pola presente, RESOLVO: 1.–Modificar o enderezo electrónico de referencia da sede electrónica do concello de Mazaricos, que pasará a ser: sede. mazaricos. gal.2.–Dar traslado da presente resolución á Deputación Provincial a efectos de tramitar un novo certificado de sede e selo da sede electrónica do Concello de Mazaricos con novo enderezo electrónico de referencia.3.–Dar conta ao Pleno na primeira sesión ordinaria que celebre a efectos do seu coñecemento.” Mazaricos, 15 de maio de 2019. O alcalde Asdo.: JUAN JOSÉ BLANCO RIVEIRO
21/05/2019 | Administración Autonómica
Xunta de Galicia
Presidencia
Fundación Deporte Galego
Anuncio de información pública do estudio de viabilidade para o contrato de “Concesión de Servizos de Xestión Integral dos Complexos Deportivos de Elviña, Sardiñeira e Agra (A Coruña)”

De conformidade co artigo 247 e 285 da Lei 9/2017, de 8 de novembro, de Contratos do Sector Público, foi elaborada un estudio de viabilidade para o contrato de “concesión de servizos da xestión integral dos complexos deportivos de Elviña, Sardiñeira e Agra ( A Coruña )”. O que fai público para o coñecemento xeral, como trámite de información pública, para que calquera persoa, física ou xurídica, poida presentar alegacións no prazo de 30 días a partir da data da publicación deste anuncio no Boletín Oficial da Provincia da Coruña, podendo consultar o expediente na páxina web https://deporte.xunta. gal/. Santiago de Compostela, 14 de maio de 2019 O Director Xerente da Fundación Deporte Galego Iván Clavel San Emeterio
21/05/2019 | Administración LocalMunicipal
Brión
Aprobación do padrón do prezo público polos servizos de actividades da escola de música 3.º trimestre curso 2018/2019

Mediante resolución da Alcaldía de data 14 de maio de 2019 aprobouse o padrón do terceiro trimestre da escola de música curso 2018-2019. De acordo co disposto no artigo 102.3 da Lei 58/2003, do 17 de decembro, xeral tributaria, notifícanse colectivamente os recibos derivados destes padróns. De conformidade coa Ordenanza xeral de ingresos municipais de dereito público, exporanse ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, do 5 de marzo, polo que se aproba o texto refundido da Lei das facendas locais, contra o acordo de aprobación dos padróns e das súas liquidacións poderase interpor recurso de reposición no prazo dun mes, a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 25/98, do 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 16 de maio de 2019 ao 16 de xullo de 2019. Advírtese que, transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 14 de maio de 2019. O alcalde José Luis García García